**Pateiktys apie grybus dzūkų tarme**

**,,Kų porina medziai“**

**(3–4 klasių koncentras)**

 **Trumpas lietuvių kalbos tarmių pristatymas**

Lietuvių kalboje skiriamos dvi pagrindinės tarmės – aukštaičių ir žemaičių. Smulkiau tarmės skirstomos į patarmes, šios, savo ruožtu, gali būti skirstomos į dar smulkesnius vienetus – šnektas ir pašnektes. Aukštaičių tarme kalbama šalies centrinėje, pietinėje ir rytinėje dalyje. Jos pagrindu susiformavo bendrinė lietuvių kalba. Žemaičių tarmė vartojama vakarinėje Lietuvos dalyje. Aukštaitijos ir Žemaitijos pavadinimai kildinami nuo žodžių „žemas“ ir „aukštas“, nes kadaise Žemaičių kunigaikštystei priklausė ir Vidurio Lietuvos žemuma, tad tai buvo žemesnis kraštas už Rytų Lietuvą.

**Žemaičiai**

Žemaičių tarmės plote ir kirčiuoti, ir nekirčiuoti uo, ie tariami nevienodai, todėl skiriamos trys žemaičių patarmės – vakarų žemaičių, šiaurės žemaičių ir pietų žemaičių. Taigi žodžius „duona“ ir „sviestas“ kiekviena žemaičių patarmė taria skirtingai. Vakarų žemaičiai (Mažoji Lietuva apie Klaipėdą, Priekulę) taria „dona“, „svestas“, šiaurės žemaičiai (apie Kretingą, Telšius, Rietavą, Skuodą, Mažeikius) sako „douna“, „seistas“, o pietų žemaičiai (apie Raseinius, Tauragę, Žemaičių Naumiestį, Šilalę, Varnius, Kelmę, Kuršėnus) – „dūna“, „svysts“.

**Aukštaičiai**

Visame aukštaičių tarmės plote kirčiuoti ie ir uo yra išlaikyti. Aukštaičių tarmė skirstoma į patarmes pagal dvigarsių am, an, em, en ir balsių ą, ę tarimą. Skiriamos trys aukštaičių patarmės: vakarų aukštaičiai, pietų aukštaičiai ir rytų aukštaičiai.

Vakarų aukštaičiai (**suvalkiečiai)** minėtus dvigarsius ir balsius taria kaip bendrinėje kalboje (pvz., kanda, švenčia, žąsis, tęsia).

Rytų aukštaičiai (**aukštaičiai**) dvigarsius am, an, em, en ir balsius ą, ę taria kitaip (pvz., runka, žvingia, untis, grūštas, žūsis).

***Pietų aukštaičiai (dzūkai)*** dvigarsius am, an, em, en taria taisyklingai, bet balsius ą, ę taria kitaip (pvz., langas, kampas, žųsis, skįsta). Jiems būdingas dzūkavimas. Dzūkavimu vadinamos dvi ypatybės: č, dž tarimas c, dz ir t, d, tv, dv tarimas c, dz (pvz., sveciai, medzis, ciltas, dzvidešimt).

**Tikslas:** sužinoti kaip grybų pavadinimai skamba dzūkų tarme.

**Uždaviniai:** paklausyti sakmių, išgirsti dzūkų tarmę; pasiaiškinti dzūkiškų žodžių reikšmę; įsiminti 3-4 dzūkiškai skambančius grybų pavadinimus.

**Atitiktis Etninės kultūros programos mokymo turiniui:** srities ,,Pasaulėjauta, žmogaus ryšys su gamta ir ūkinė veikla“ tema *Žmogus ir gamta senojoje pasaulėžiūroje.*

**Etninės kultūros potemė:** Etnografiniai regionai.

**Etninės kultūros pažinimas (A)**. A1. Nagrinėja etninės kultūros reiškinius ir objektus skirtinguose kontekstuose. Aptaria tradicijas, susijusias su šeima, gimine, bendruomene, gyvenimo būdu ir gyvenamąja vietove, pateikia pavyzdžių iš savo patirties (A1.1.3).

 **Integraciniai ryšiai:** Lietuvių kalba ir literatūra; Gamtos mokslai; Dailė.

 **Mokymo(si) priemonės:** piešimolapas, akvarelė, guašas, kreidelės.

**Ugdomos kompetencijos:** pažinimo, komunikavimo, kūrybiškumo, skaitmeninė, emocinė ir sveikos gyvensenos, kultūrinė.

 **Pateikčių pristatymo esmė:**

1. Dzūkiška tarmė pamažu nyksta, retai kur kalbama tikrine (cikrine) tarme.
2. Tarmė-regiono individualumas. Ar tarmiškai šneka tik seni kaimo žmonės?

 **Įvadas į pateikčių pristatymą:**

Pasklausykit, paporysiu jumi sakmį apiej grybus- kas jiej toki, iš kur rados. ( Sakmėsna aiškinamas pasaulio ir gamtos raiškinių aciradzimas, vaizduojamas žmogaus susdūrimas su micinėmis būcybėmis).

Grybai- žamės žiedai. Kap dauguma žamės augalų žydzi, tep, sako, ir žamė, kadu vasarų pagriaudzia, palyja, jir sau***lė*** kaicina, tadu auga grybai - tai, sako, žamė žydzi.

 Pradzion grybai buvo visi vienoki, nebuvo nei raudonų, nei geltonų, nei juodų. Jir visi buvo nenuodzyngi. O musia buvo labai bloga, visur placino visokias britkybes. Tadu sumislino jir grybus apnuodyc. Tai padarė grybam balių, aprangė juos visokiais spalvotais rūbais, o rozu jir nuodijo. Ale tep prinuodzijo, kad paci, užlėkus ant raudono su baltais taškais parasoniko, pasmirė. Tep tų grybų pavadzino musiomiriu.

 Nūnai pasmokysim paprastus grybus pavadyc dzūkiškai, ale prieš tai pamislykim kų gali raikšč dzūkiški žodziai; nūnai (dabar, šiandien), pradzion (iš pradžių), britkybės (bjaurastys), sumislino (sumanė), rozu (kartu), parasonikas (skėtis), musiomiris (musmirė).

**(Atidaromos pateiktys).**

 **Pateikčių aprašymas:**

1. **KŲ PORINA MEDZIAI?**

 Ką pasakoja mežiai?

 **2. Medis – baltų tikėjime- pasaulio ašis.** Dangaus karalystė. Žmonių gyvenimas (augalai, gyvūnai). Pasaulio medis pasaulį dalija į tris sferas. Požemį, dangų/dausas ir tai, kas tarp jų – mūsų visų žemė, gyvųjų pasaulis. Šios trys sferos atspindi ir tris būties laikus. Tai praeitis – ten, kur mūsų protėviai, dabartis – čia, kur mes dabar esame, ir ateitis – ten, kur visi eisime po mirties. Požemis.

1. Pabandzykim inminc kap dzūku tarmi sakomi medzių pavadzinimai skamba bendrini šnektu.
2. Ųžuolas?
3. Ąžuolas.
4. Grūšia?
5. Kriaušė.
6. Bezas?
7. Alyva.
8. Aglė?
9. Eglė.
10. Epu*šė?*
11. Drebulė.
12. Amalenkė?
13. Medlieva.
14. Ėglius?
15. Kadagys.
16. Kaukolynė?
17. Ieva.
18. Mūsų senoliai sakė: ,,Ir iš laukinio medžio paskiepijus išauga obelis"...

Medziai, jiej kap jir žmonės,
Vieni seni, kici jauni.
Jie kap jir mes –
Kuproti, ciesūs jir kreivi
Jiej kap jir žmonės –
Gražūs, bjaurūs, nepastebimi…
Jiej kap jir mes

Vieni aukšči, kici žemi...–

**4.Beržinis, raudonikis,** varnagrybis lietuvių vadzinamas raudonviršis.

Beržinis, raudonikis, varnagrybis lietuvių vadinamas raudonviršis.

**5.** **Šeimyna arba cyltas-** tai kazlėkai.

Šeimyna arba tiltas- tai kazlėkai.

**6.** **Labai gardu smožytos** lepeškaitės, gaidukai, lapaitės, žydukai- visi jiej voveraitės.

Labai skanu troškintos lapeškaitės, gaidukai, lapaitės- visi jie voveraitės.

**7,** **Daugiausia rūgina ruduoškų,** paaglinį, o prosta- rudmėses.

Daugiausia raugia ruduošką, paeglinę, o paprasčiausia- rudmėses.

**8.** **Gardziai kvepia kiškio grybas,** paberžis, varnėkas- paprasciausios lepšės.

Gardžiai kvepia kiškio grybas, paberži, varnėkas- paprasčiausios lepšės.

**9.** **Baltukas, kalpokas,** lenkas, turkas, vištukė, vokietukas- šiciek vardų turi raukšlėtas gudukas.

Baltukas, kalpokas, lenkas, vištukė, vokietukas- šitiek vardų turi raukšlėtas gudukas

**10.** **Lapkricį ataina čėsas zelionkei,** žaliuokei- baltikui.

Lapkritį ateina laikas zelionkei, žaliuokei- baltikui.

**11.** **O cia stovi margakojė-** dar kitep- skėtinė žvynabudė.

O čia stovi margakojė- dar kitaip- skėtinė žvynabudė.

 **12. Bobnosis arba šmarška,** kurio žalio kaštavoc nemožna – nuodzyngas, bet tris keturis rozus apvirus po 15 minutių možna ir valgyc, nor biskį traška tarp dantų, ale skanu – lietuviškai bobausis.

Bobnosis arba šmarška, kurio žalio valgyti negalima – nuodingas, bet tris keturis kartus apvirus po 15 minučių galima ir valgyti, nors truputį traška tarp dantų, bet skanu – lietuviškai bobausis.

**13.** **Nu kų, dartės žinoc** visus Dzūkijos grybus, tai linkiu, kad grybaudami rastūt pacius cikriausius jir gardziausius grybus. Va jumi vienas receptas.

Na ką, dabar žinote visus Dzūkijos grybus, tai linkiu, kad grybaudami rastumėte pačius tikriausius ir gardžiausius grybus. Štai jums vienas receptas.

 **14.** **LEPEŠKAITĖS ABIEDUI**. Petelnion pakepc juostukėm pjauscytų karštai rūkytų šoninį. Tadu suberc drabnai pjauscytų cibulį jir česnakų, pakepyc. Tadu ant viršaus suberc perpus perpjautas lepeškaites jir kepyc.Ant pakepytų grybų supylc saldzių smetonų, laisc užvyrc, patušyc. Suberc drabnai pjauscytas petruškas jir išmaišyc. Nukelc nuog ugnies.

Lepeškaites valgyc su šviežiom būlbom.

VOVERAITĖS PIETUMS

Keptuvėje pakepti juostelėmis pjaustytos karštai rūkytos šoninės. Tada suberti smulkiai pjaustytą svogūną ir česnaką, pakepinti. Ant viršaus suberti perpus perpjautas voveraites ir kepinti. Ant pakepintų grybų užpilti grietinėlę, leisti užvirti, patroškinti. Suberti smulkiai pjaustytas petražoles ir išmaišyti. Nukelti nuo ugnies.

Voveraites valgyti su šviežiomis bulvėmis.

 **Prismykic:**

1.-nor tris dzūkiškus žodzius, kacriej buvo sakmėsna;

-macytų grybų dzūkiškus pavadzinimus.

2. Nupieškit labiausiai pacikusį grybų jir užrašykic jo pavadzinimų dzūkiškai.

Prisiminkite:

1.-nors tris dzūkiškus žodžius, kurie buvo sakmėse;

-matytų grybų pavadinimus.

2. Nupieškite labiausiai patikusį grybą ir užrašykite jo pavadinimą dzūkiškų tarme.

emokykla.lt- el. išteklius. Prieiga internete:<https://geografija68.mkp.emokykla.lt/lt/mo/zinynas/lietuviu_kalbos_tarmes/> (l.k. tarmės)

Internetinis grybų katalogas :: Lietuvoje augantys grybai- el. išteklius. Prieiga internete :[https://www.grybai.net/#google\_vignette](https://www.grybai.net/%22%20%5Cl%20%22google_vignette) (internetinis grybų katalogas)

vaikams.lt- el.išteklius. Prieiga internete: <https://www.vaikams.lt/> (sakmės)

Parengė Alytaus ,,Sakalėlio“ pradinės mokyklos pradinių klasių mokytoja metodininkė Veneta Baliukonienė